Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: fenntartásának földhasználati szabályairól, valamint a 128/2007. (X. 31.) FVM rendelet Az Európai Mezõgazdasági
Paragraph Index: 494

fenntartásának földhasználati szabályairól, valamint a 128/2007. (X. 31.) FVM rendelet Az Európai Mezõgazdasági Vidékfejlesztési Alapból a Natura 2000 gyepterületeken történõ gazdálkodáshoz nyújtandó kompenzációs támogatás részletes szabályairól). A kifizetett összegek azon gazdák többletköltségeinek és elmaradt bevételeinek kompenzálását szolgálják, akik részt vesznek a Natura 2000 területek kezelésében. A természet védelmérõl szóló törvény rendelkezik a természeti területek kijelölésérõl. A különbözõ érdekcsoportok ellenállása miatt azonban 1996 és 2004 között ezek kihirdetését a megelõzõ szakmai kijelölések, élõhelytérképezések ellenére nem sikerült megvalósítani. A 2004-ben kihirdetett Natura 2000 területek országos lefedettsége azonban gyakorlatilag megfelel a természeti területeknek javasolt területeknek, ezért azok kihirdetése okafogyottá vált. Feladatok A hazánkban elõforduló, élõhelyvédelmi irányelv mellékletén található közösségi jelentõségû 7 élõhely, 11 növényfaj, 8 állatfaj esetében további területkijelölést írtak elõ Magyarország számára. Ezzel az intézkedéssel a Natura 2000 hálózat kialakítása befejezettnek tekinthetõ, további bõvítést csak az Európai Bizottság felszólítása esetén válhat szükségessé (pl. további különleges madárvédelmi területek kijelölése). A Natura 2000 területek megõrzéséhez szükséges a Natura 2000 területen gazdálkodók támogatásának kiterjesztése a már jelenleg is mûködõ gyepterületi támogatáson túl a magán erdõterületekre és a vizes élõhelyekre. A Natura 2000 területek kezelése kapcsán fontos a helyi lakossággal, a gazdálkodókkal és az érdekképviseleti szervekkel való folyamatos kapcsolat kialakítása. Egyrészt még ma is jelentõs a területek hagyományos használatára vonatkozó népi tudás és tapasztalat, ami nagyon fontos lehet a kezelések tervezésénél, másrészt a sürgõs kijelölési kényszer miatt elmaradt elõzetes egyeztetésbõl keletkezõ félreértések, vélt vagy valós sérelmek megfelelõ párbeszéddel még utólag is feloldhatók. A Natura 2000 területekkel kapcsolatban döntéseket hozó hatóságok munkáját gyorsabbá, hatékonyabbá és szakszerûbbé kell tenni. A szakszerû hatósági munka ellátása érdekében szükséges a Natura 2000 területek területi lehatárolását a rendelkezésre álló legaktuálisabb adatbázisoknak (KÜVET, ortofotók stb.) megfeleltetni. Az Európai Unió különösen nagy hangsúlyt fektet az irányelvek elõírásainak minél szélesebb körû társadalmi megismertetésére, hiszen ezek a védelmi célkitûzések nem valósulhatnak meg a társadalom minél szélesebb rétegeinek bevonása nélkül. A tájékoztatásnak egyrészt a Natura 2000 területek természeti értékeinek, másrészt az irányelveknek megfelelõen a hazai jogrendbe beépített szabályoknak a megismertetésére és a gazdálkodók által igénybe vehetõ támogatásokra kell kiterjednie. Fontos, hogy az egyes ágazati jogszabályokban is hangsúlyosan jelenjen meg a NATURA 2000 területek megõrzése, melyben az érintett hatóságok (pl. erdészeti- és zöldhatóságok) együttmûködésének is kiemelkedõ szerepe van. 4.3 A védett természeti területek védettségi szintjének helyreállítása

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes